# Anna Rogde

### Fra Wikipedia, den frie encyklopedi

«Anna Rogde» er verdens eldste seilende skonnert. Den ble bygget i 1868 og sjøsatt ved Bangsund Skipsverft i Namsos 20. august samme år, under navnet «Anna» af Bergen. Eierne av seilskuta og skonnerten var et partsrederi i Bergen. Skonnerten var søsterbåt til Skonnerten «Albert», som ble levert året før, i 1867.

## [rediger] Historie

I 1872 ble «Anna» af Bergen kjøpt av Isak Rogde, som var fra stedet Rogde i Hardanger. Skuta fikk da navnet «Anna» af Rogde og gikk på folkemunne under navnet «Anna Rogde». I alle registreringer i skipsregisteret og på Biilbrevet er navnet kun «Anna». Isak Rogde giftet seg senere med Anna fra Kjøtta ved Harstad, som da tok navnet Anna Rogde.

I 100 år seilte «Anna» af Rogde som frakteskute. De første fire årene gikk hun i Nordsjøfart og Østersjøfart helt fra Arkhangelsk til Portugal, deretter som frakteskute langs norskekysten, for det meste for seil og en 40 hk Bolinder semidiesel motor.

Brødrene Aage og Magne Gjertmund Indahl, som er seilere og har kystskippersertifikat kl 2, kjøpte skuta i 1976. Kjøpesummen var kr 50.000,- og skuta var da i så dårlig stand at den måtte holdes flytende med kraftige brannpumper. De restaurerte henne i to omganger, i 1976 og i 1985. I 1976–1977 ble skroget restaurert, og i 1985–1986 ble skuta totalrestaurert. Tilsammen ble det brukt ca. 15 millioner kroner på disse to restaureringsprosjektene, for det meste finansiert av Magne Indahls datavirksomhet.

Skuta ble benyttet i forbindelse med frivillig ungdomsarbeid, og de seilte uketurer med ca. 30 ungdommer om bord pr. uke. Til sammen har de gitt opplæring i seiling til ca. 4 000 ungdommer.

Etter restaureringen i 1986 ble «Anna af Rogde» blinket ut av Miljøverndepartementet for å være med å danne grunnstammen av bevaringsverdige fartøyer i landet.

«Anna Rogde» ble solgt i 1991 til Stiftelsen Anna Rogde, som driver fartøyet i dag.

## [rediger] Tekniske data

- Type: 2-mastet slett-toppet skonnert.
- Byggeår: 1868, sjøsatt 20. august 1868, seilklar 19. september 1868.
- Byggested: Bangsund Skipsverft, Namsos.
- Konstruktør: Sigbjørn K. Birkeland.
- Lengde over dekk: 92 fot.
- Bredde: 22 fot.
- Lengde inkl. baugspryd: 120 fot.
- Tonnasje: 66 netto registertonn, 92 brutto registertonn.
- Seilareal: 444 kvm.
- Motor: Scania DS 14 turbo diesel, 400 hk, montert 1986.

- Sertifikat for 32 personer for overnatting og 88 personer for dagsturer

## [rediger] Eierforhold

- 1868 – 1872: Partsrederi i Bergen,
- 1872 – 1976: Isak Rogde og familien Rogde,
- 1976 – 1985: Brødrene Aage og Magne Gjertmund Indahl,
- 1985 – 1991: Magne Gjertmund Indahl,
- 1991 - : Stiftelsen Anna Rogde.

Hentet fra «http://no.wikipedia.org../../../a/n/n/Anna_Rogde_c884.html»

Kategorier: Seilbåter | Harstad

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk